Jelen kutatás célja a mindfulness-gyakorlás hatásának vizsgálata a mentális jóllétre, a tudatos jelenlétre, az észlelt stresszre, a hálára és a spiritualitásra. A vizsgálatban 119 személy vett részt (átlag életkor: 35,7 év), amelyből 5 személy egy nyolchetes online MBSR tanfolyamon vett részt, így az ő adataikat a tanfolyam előtt és közvetlenül utána is rögzítettük. A vizsgálati személyek felidéztek egy stresszes helyzetet is a közelmúltjukból, és részletesen leírták a körülményeket, a helyzetben felmerülő gondolataikat, érzéseiket, valamint arról is beszámoltak, hogy találtak-e megoldást és vontak-e le valamilyen hasznos tanulságot a történtekből. Eredményeink szerint a meditációgyakorlás és a stresszcsökkentő tanfolyamon való részvétel egyértelműen összefügg az alacsonyabb stressz-szinttel, a magasabb hálával és spiritualitással, valamint a tudatos jelenlét és jóllétet. Továbbá feltételezhetjük az eredmények alapján, hogy a hála valamilyen kulcsfontosságú (akár mediáló szerepet is) betölthet a változók közötti kapcsolatban. A tartalomelemzés eredményei szerint a meditáló személyek sokkar részletesebben és több érzelmet és gondolatot tudnak felidézni egy stresszes szituációból, valamint nagyobb valószínűséggel találtak a problémás helyzetre megoldást és vontak le belőle hasznos tanulságot is a jövőre nézve.
mindfulness, meditáció, hála, mentális jóllét, tudatos jelenlét, stressz
Networked Digital Library of Theses and Dissertations